Leo Thomas Maher

Leo Thomas Maher (født 1. juli 1915 i Mount Union i Iowa i USA; død 23. februar 1991 i San Diego i California) var en katolsk prelat og biskop først av Santa Rosa og så av San Diego.

Liv og virke

Bakgrunn
Leo Thomas Maher var det femte av ni barn til Thomas Joseph Maher (1862–1941) og Mary Agnes Teberg (1886–1946). Faren kom fra  Shankill i County Kilkenny i Irland. Moren var fra Minnesota, der Teberg er et etternavn knyttet til norsk innvandring.

Som barn flyttet han fra Iowa til California der han bodde hos sin onkel, fader Edward J. Maher (1879–1960), som var sogneprest for St. Patrick Church i Oakland. Onkelen fortalt om sine år i presteseminaret St. Patrick Seminary i Thurles i Irland 1900-1906. Leo Maher gikk årene 1927–1929 på St. Patrick Elementary School i Oakland. I 1929 begynte Leo sine forberedende studier ved St. Joseph High School og St. Joseph's College, begge i Mountain View i California.

Edward J. Maher ble utnevnt til monsignore den 2. juli 1939 av pave Pius XII. Hans nevø overvar seremonien knyttet til dette i St. Patrick's Church i San Jose, ledet av erkebiskop John Joseph Mitty. Leo begynte på presteseminar i 1938 og fullførte teologien i 1943 ved Saint Patrick Seminary i Menlo Park.

Prest
Leo Thomas Maher ble presteviet 18. desember 1943, var erkebiskop Mitty i St. Mary's Cathedral i San Francisco.

Hans første post var som kapellan ved Holy Name of Jesus Church  i San Francisco, og ett år etter begynte hans tjeneste ved Cathedral of St. Mary of the Assumption (1944–1947). Han organiserte i 1945 bønnegudstjenesten for De Forente Nasjoners møte i San Francisco. Årene 1947–1961 var han sekretær for erkebiskop Mitty. Han var erkebispedømmets kansellist årene 1956–1962.

Biskop av Santa Rosa
Den 27. januar 1962 utnevnte pave Johannes XXIII ham til første biskop av det da opprettede bispedømme Santa Rosa in California. Den apostoliske delegat til USA, erkebiskop Egidio Vagnozzi, bispeviet ham 5. april samme år; medkonsekrerende var Hugh Aloysius Donohoe, biskop av Stockton, og Merlin Joseph Guilfoyle, hjelpebiskop i San Francisco.

Biskop av San Diego
Den 22. august 1969 utnevnte pave Paul VI ham til biskop av San Diego. Dette embede innehadde han til sin aldersbetingede fratreden 10. juli 1990; fra 1989 hadde han en koadjutor som skulle overta, biskop Robert Henry Brom.

Virke
Biskop Leo Maher ble kjent for sitt engasjement i dialogen mellom katolikker og jøder, og sitt engasjement for afroamerikanere, latinos, vietnamesere og filippinsk-amerikanere. Erkebiskop John Raphael Quinn (San Francisco). som hadde vært Mahers hjelpebiskop i tre år, beskrev han som en energisk, besluttsom, dynamisk mann med meget personlig sjarm; borgermester i San Diego, Maureen O'Connor roste hans grenseløse medfølelse for fattige, husløse og syke og hans fremgangsrike ledelse av katolikkene i San Diego.

Mens Maher var biskop i San Diego var innvandringen til bispedømmet tiltagende; antallet katolikker vokste fra om lag 300.000 til over 450.000, og derfor grunnla han 19 nye menigheter.

Biskop Maher var en sterk tilhenger av den økumeniske bevegelse, og var med på å grunnlegge San Diego County Ecumenical Conference og på fellesuttalelser med ikke-katolske religiøse ledere. Han støttet også arbeideres rett til organisere seg i fagforeninger, men lovet offisiell nøytralitet under en landarbeiderdisputten i 1971. Samme år suspenderte han fader Victor Salandini, en prest tilknyttet San Diego og alliert med César Chávez, for å bære en sarape§serape dekorert med United Farm Workers svarte ørn i stedet for foreskrevne messeklær, og for å benytte maistortillaer i stedet for det foreskrevne sakramentale brød under sine messer.

I 1975 forbød han katolikker som var medlemmer av pro-choice-organisasjoner (fri abort) å motta kommunion (nattverd) rller gjøre tjeneste i kirken som lektorer - skriftlesere - og nevnte spesielt organisasjonen National Organization for Women for dens «skamløse agitasjon». I 1980 kom biskop Maher med en offentlig fordømmelse av Ku Klux Klan, å sa at at den som med full innsikt og vilje stemte på en rasist eller et klansmedlem kunne være en syndig gjerning. Han forbød prester å feire messe for Dignity, a pro-gay katolsk organisasjon. Han feiret selv ved en anledning en messe for AIDS-pasienter i St. Joseph's Cathedral.

I 1989 utestengte biskop Maher den demokratiske politiker Lucy Killea, som var kandidat for Det demokratiske parti og som gikk inn for fri abort, fra den hellige kommunion (nattverden). Han sa det bragte henne i direkte motsetning til den katolske kirkes lære. Hun var kanskje den første amerikanske politiker man vet om som ble ilagt denne restriksjon. Killea ville ikke endre sitt standpunkt, og  etter at hun vant valget sa hun at Maher hadde bidratt til å gjøre henne mer kjent, og gavnet også sympatistemmer.

Maher var i 20 år formann for University of San Diego kuratorium.

I 1990 undergikk Maher to ganger kirurgi for hjernesvulst. Han døde 23. februar 1991 i sitt hus i San Diegos bydel Mission Hills og ble gravlagt på Holy Cross Cemetery i San Diego.

Episkopalgenealogi 
Hans episkopalgenealogi er:

 Kardinal Scipione Rebiba  (1504-1577) 
 Kardinal Giulio Antonio Santorio  (1532-1602) *bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale  (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Erkebiskop Enrico Enríquez (1701-1756) *1743
 Erkebiskop Manuel Quintano Bonifaz (1698-1774) *1749
 Kardinal Buenaventura Córdoba Espinosa de la Cerda (1724-1777) *1761
 Kardinal Giuseppe Maria Doria Pamphilj (1751-1816) *1785
 Pave Pius VIII (1761-1830) *1816
 Pave Pius IX (1792-1878) *1829
 Kardinal Alessandro Franchi (1819-1878) *1873
 Kardinal Giovanni Simeoni (1816-1892) *1875
 Kardinal Antonio Agliardi (1832-1915) *1896
 Kardinal Basilio Pompilj (1858-1931) *1911 
 Kardinal Adeodato Giovanni Piazza (1884-1957) *1930 
 Kardinal Egidio Vagnozzi  (1906-1980) *1949
 Biskop Leo Thomas Maher  (1915-1991) *1962

Referanser

Katolske biskoper fra USA
Linjen Rebiba
Personer fra Henry County i Iowa
Personer fra Oakland